paragraph_text: Riječ „Mihrab“ izvorno nije imala vjersko značenje, i u arapskom jeziku označavala je posebnu sobu u kući. Na primjer, u srednjovjekovnim utvrdama to je bila prostorija u kojoj se nalazilo prijestolje. Kod prvih generacija muslimana i kod prvih vjerskih zajednica u arapskim govornim područjima pod terminom "Mihrab" se podrazumijevalo i posebno mjesto u kući u kojoj se obavljala molitva. Halifa Osman Ibn Affan je naredio da se označi zid u Poslanikovoj džamiji u Medini u pravcu Meke, tako da bi hodočasnici koji posjećuju Meku znali u kojem pravcu je Kibla. To je bilo samo označeno mjesto u zidu sve do vladavine Velida I. Namjesnik Medine Omer Ibn Abdul-Aziz je tu oznaku proširio i zamijenio nišom u zidu.